In nomine Domini amen. Anno Incarnationis eiusdem millesimo ducentesimo nonagesimo septimo die lune post festum Beati Dionysi. Ego Richardus filius quondam Laurentis de Sancto Stephano Diuionensis, clerici, notum facio omnibus presentes litteras inspecturis, quod ego cupiens salutem anime mee prouidere, dono et concedo conuentui Sancti Stephani Diuionensis pro anniuersario meo annis singulis de cetero in ecclesia Sancti Stephani predicti faciendo decem solidos Uiennenses reddituas et annuatim de cetero dicto conuentui persoluendos, quos assideo et assigno dicto conuentui super quamdam petiam uinee que sita est in loco qui dicitur Montmusart, iuxta uineam hospitalis Iherosolimit et uineam Michaelis Olear. Uolens et concedens quocumque dictam uineam teneat seu possideat predictos decem solidos persoluat et soluere teneatur et quod ad hoc compellitur, tanquam ex re adiudicata per curiam domini ducis Burgundie cuius iuridictioni quo ad hoc suppono me et heredes meos et omnia bona mea. In quorum testimonium litteris istis sigillum dicte curie rogauimus apponi. Actum in presentia Hugonis de Cabilone, notarii Diuionis, Willermardi clerici et Reginandi de Perrete, testium ad hoc uocatorum. Anno et die predictis.